**BTTR716OMA – Ókortörténeti szeminárium 2024/25-II**

**Vallás és állam kapcsolata az ókori kultúrákban (csütörtöki csoport)**

Oktató: Dr. Szántó Zsuzsanna

Időpont: Csütörtök 12.00-13.30

Helyszín: 407/E

**A kurzus célja**:

A félév során a hallgatók betekintést nyernek különböző ókori kultúrák vallási felfogásába és szokásaiba vonatkozó források alapján. Az adott nép vallásának nemcsak teológiai jellegzetességeit, hanem az állammal való kapcsolatát is vizsgáljuk. Az ókori politeizmus fontosabb példáinak (egyiptomi, görög, római hitvilág) áttekintése után térünk rá a monoteista zsidó vallásra, majd a kereszténység kialakulására és elterjedésére a Római Birodalomban. A félév végére a hallgatók egy átfogó képet kapnak az ókori vallások jellegéről és helyéről a kor történetében.

**A kurzus teljesítése**:

1. Az órákon való aktív jelenlét (maximum 3 hiányzás megengedett)

2. A félév során egy 20 perces előadás tartása előre kiválasztott témából

3. A félév során két jelenléti ZH megírása az órai anyagból

**A kurzus tematikája:**

1. Bevezetés, tematika ismertetése, előadás témák kiosztása

2. Az egyiptomi vallás: A fáraó, mint Ré fia

Olvasmány: *A világ létrejötte és fenntartása: Koporsószövegek 80. mondás*. In: Kóthay K. – Gulyás A., *Túlvilág és mindennapok az ókori Egyiptomban* (Miskolc: Bíbor 2007), 2. szöveg.

Előadás: Ozirisz kultusza

3. Az egyiptomi túlvilághit: a piramisoktól a thébai sírokig

Olvasmány: Részletek a *Halottak Könyvé*ből. In: Kóthay K. – Gulyás A., *Túlvilág és mindennapok az ókori Egyiptomban* (Miskolc: Bíbor 2007), 31a-f. szövegek.

Előadás: Az egyiptomi sírkamra

4. A görög hitvilág: a polis kultuszai

Olvasmány: *A polis kultikus tisztségviselői*. In: Hegyi D., *Görög vallástörténeti chrestomathia* (Budapest: Osiris 2003), 45-64.

Előadás: Az olymposi istenek

5. A görög hitvilág: a jóslás és a jósdák.

Olvasmány: Hogyan jósoltak a görög jóshelyeken? In: Hegyi D., *Görög vallástörténeti chrestomathia* (Budapest: Osiris 2003), 139-51.

Előadás: A Delphoi jósda

6. ZH az 1-5. órák anyagából; A római hitvilág és kultuszok

Olvasmány: A Bacchanáliák betiltása. In: Németh Gy. (szerk.), *Görög-római szöveggyűjtemény* (Budapest: Osiris 2011), 116. szöveg

Előadás: A római pantheon

7. A római hitvilág: császárkultusz

Olvasmány: ILS 112: Oltár Augustus tiszteletére. In: Németh Gy. (szerk.), *Görög-római szöveggyűjtemény* (Budapest: Osiris 2011), 155. szöveg.

Előadás: A császár, mint isten

8. Az ókori zsidó vallás: a politeista világ „különce”

Olvasmány: Alexandriai Philón: *Jelentés a Gaius Caligulánál járt küldöttségről* (Máriabesnyő-Gödöllő: Attraktor 2015), 29-30. fejezetek.

Előadás: A jeruzsálemi Szentély, mint vallási és politikai központ

9. A kereszténység megszületése, keresztényüldözések

Olvasmány: Diocletianus keresztényüldözése. In: Németh Gy. (szerk.), *Görög-római szöveggyűjtemény* (Budapest: Osiris 2011), 196. szöveg.

Előadás: Ki volt Pontius Pilatus?

10. Keresztény missziók, a birodalmi vallássá válás folyamata

Olvasmány: *A mediolanumi edictum*. In: Németh Gy. (szerk.), *Görög-római szöveggyűjtemény* (Budapest: Osiris 2011), 197. szöveg.

Előadás: A pogány vallások felszámolása

11. ZH a 6-10. órák anyagából

12. Értékelés

**Értékelés:**

Az értékelés az előadás (10 pont), a két ZH (20-20 pont) és az órai munka (10 pont) alapján történik.

Előadás: 20 perces prezentáció ppt-vel, amelyben fel kell tüntetni a felhasznált szakirodalmat

ZH anyaga: az órán elhangzott, illetve kivetített ókori fogalmak, nevek és évszámok

**Ajánlott irodalom:**

Hahn István, *Istenek és népek* (Budapest: Minerva 1980).

Harmatta János (szerk.)*, Ókori keleti történeti chrestomathia* (Budapest: Osiris 2003

Hegyi Dolores, *Polis és vallás. Bevezetés a görög vallástörténetbe* (Budapest: Osiris 2003).

Hegyi Dolores, *Görög vallástörténeti chrestomathia* (Budapest: Osiris 2003).

Kákosy László, *Az ókori Egyiptom története és kultúrája* (Budapest: Osiris 2005).

Kóthay Katalin Anna – Gulyás András, *Túlvilág és mindennapok az ókori Egyiptomban* (Miskolc: Bíbor 2007).

Németh György (szerk.), *Görög-római szöveggyűjtemény* (Budapest: Osiris 2011).

Németh György – Hegyi W. György, *Görög-római történelem* (Budapest: Osiris 2011).

Rüpke, Jörg (szerk.), *A Companion to Roman Religion* (Malden, MA: Blackwell 2007).

Warrior, Valerie M., *Roman Religion: A Sourcebook* (Newburyport, MA: Focus Press 2002).

Warrior, Valerie M., *Roman Religion* (Cambridge: Cambridge University Press 2006).

Warrior, Valerie M., *Greek Religion: A Sourcebook* (Newburyport, MA: Focus Press 2009).

|  |
| --- |
| Mely NAT-KET elemeket tartalmazza a kurzus? |
| NAT 5-8:  Fejezetek az ókor történetéből: az ókori Egyiptom világa; az ókori Hellász öröksége; az ókori Róma öröksége  A kereszténység: az Ószövetség népe; Jézus élete, tanításai és a kereszténység  NAT 9-12:  Civilizáció és államszervezet az ókorban: a Közel-Kelet civilizációi  Vallások az ókorban: Politeizmus és monoteizmus; A kereszténység kezdete  KET 9-12:  Civilizáció és államszervezet az ókorban  Vallások az ókorban |
| Mely NAT-re épülő érettségi vizsgatárgy követelményeket tartalmazza a kurzus? |
| A zsidó monoteizmus  A kereszténység kialakulása, tanai, elterjedése  Politeizmus az ókori Keleten |